FOTO'S: KAMERS vol geskenke in Pretoria, Irene
JY LEES NOU FOTO'S: KAMERS vol geskenke in Pretoria, Irene
Kamers vol geskenke het hierdie week Irene in Pretoria getref en dít is die een plek waar jy hierdie jaar moet wees vir inspirasie. Dit is ook ideaal om sommer jou Kersinkopies hier te doen!
Pretorianers kan nou tot 8 Desember by KAMERS vol geskenke gaan kuier op die Open Window-kampus in Irene. Hier is álles - van mooigoed vir jou huis, klere, skoene, juweliersware, heerlike kos én hope idees en inspirasie!
SARIE is ’n trotse mediaborg van dié jaarlikse fees. Besoek gerus ons stalletjie en koop die nuwe SARIE WOON daar. (Loer binne die SARIE WOON HIER - ons wys jou prag-huise uit Pretoria PLUS slim idees wat vir jóú huis sal werk.)
Kamers vol geskenke is van 3 - 8 Desember in Irene, Pretoria
Hekke is oop van 09:00 - 18:00. Vrydagaand, 6 Desember, kan jy tot 20:00 koop!
Alle foto's: Phyllis Green
*Die datums vir 2014 se KAMERS in Johannesburg en Kaapstad is reeds bekend. Teken dit solank in jou dagboek aan: 18 - 21 April in Johannesburg en 5 - 8 Junie in Kaapstad. (Die ander geleenthede se datums sal nog bekend gemaak word.)